De Vualåg füan Nestroy sei Stückl is de französesche Comédie-Vaudeville Les Mémoires du Diable vom Étienne Arago und vom Paul Vermond (Easchtauffüahrung aum 2.xa0März 1842). Des Stückl is in ana Üwasetzung vom Joseph Kupelwieser untan Titl Die Memoiren des Teufels aum 5.xa0Novemba 1842 im Josefstädter Theater aufgfüaht wuan. Da Rezensent vo da Wiener Theaterzeitung håt augeblich in Nestroy aum 7.xa0Novemba aufgfoadat, den Stoff zuu beoawatn – ohne zum wissn, dass da Dichta eh scho drau oawat, vamutlich scho åb Oktoba vo dem Joahr. A Zusaummanhaung mitn gleichnaumichn Roman vom Frédéric Soulié (1800–1847) håt ma net feststöin kenna, aa waunn duatn des Läutn nåchn Teife genau a so vuakummt.